Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Neljän kuukauden hiljaisuuden jälkeen -
Gazasta ammuttiin eilen raketti Etelä-Israeliin.
USA:n varapresidentti Joe Biden -
lupasi Israelille puolustustarviketoimituksia, -
jotta sen sotilaallinen etumatka Lähi-idässä säilyisi.
Ydinneuvottelut jatkuvat Sveitsissä toista päivää.
Neljän kuukauden hiljaisuuden jälkeen -
Gazasta ammuttiin eilen raketti Etelä-Israeliin.
Se räjähti avomaalla Sha'ar HaNegevissä.
Loukkaantumisia tai vahinkoja ei ole tullut tietoon.
Vastauksena palestiinalaisrakettiin -
Israelin armeija iski islamistisen Hamasin asemaan Pohjois-Gazassa.
Palestiinalaislähteiden mukaan -
Israelin ammus osui avomaalle lähellä Beit Hanounia, -
josta raketti oli ammuttu Israeliin. Armeijan lausunnossa sanottiin, -
ettei pyrkimyksiä vahingoittaa israelilaisten turvallisuutta hyväksytä.
Armeijan alustavan tutkimuksen perusteella -
Hamas ei ollut osallinen raketti-iskuun.
Tekijät olivat ilmeisesti Gazan kapinallisryhmiä.
Rakettihyökkäyksen takia Israel ei aio päästää rukoilijoita Gazasta -
Temppelivuorelle Jerusalemiin.
USA:n ja Israelin jännittyneitä välejä yritetään liennyttää.
USA:n varapresidentti Biden -
lupasi Israelille puolustustarviketoimituksia, -
jotta sen sotilaallinen etumatka Lähi-idässä säilyisi. Biden vakuutti, -
että Iranin ydinsopimuksessa taattaisiin Israelin turvallisuus.
Valkoinen talo yrittää liennyttää jännitteitä Netanjahun kanssa: -
Biden kertoi USA:n toimittavan -
uusia F-35-suihkukoneita Israelille ensi vuonna.
Olette tietoisia Rautakupoli- järjestelmään liittyvistä tarinoista.
Sitä ette ehkä kuitenkaan tiedä, että aiomme ensi vuonna -
toimittaa Israelille hienon F-35-taistelukoneen.
Israelista tulee Lähi-idän ainoa valtio, jolla on tämä kone käytössä.
Näin toimii minun presidenttini. Hän ymmärtää, -
että Israelilla on oltava oikeus, kapasiteetti ja kyky puolustaa itseään.
Samalla hän lupaa, että me seisomme Israelin tukena. Siihen voitte luottaa.
Jos lopullinen sopimus ei tyydytä presidentin vaatimuksia, -
emme aio solmia sopimusta.
Sopimuksen on katkaistava Iranin tie pommiin.
Jos ei, niin sopimusta ei synny.
Lopullisessa sopimuksessa varoajan on oltava ainakin vuosi -
seuraavan vuosikymmenen ajan. Jos ei, niin sopimusta ei tule.
Lopullisessa sopimuksessa pakotteet on purettava asteittain, -
Iranin samalla ottaessa tärkeitä askelia ohjelmansa hillitsemiseksi.
Muuten ei synny sopimusta.
Lopullisen sopimuksen on taattava kansainväliselle yhteisölle -
mahdollisuus varmistua Iranin ohjelman rauhanomaisuudesta.
Muutoin ei tule sopimusta.
Jos Iran valehtelee ja valitsee ydinasevaihtoehdon, koska tahansa, -
niin kaikki mahdollisuudet ovat pöydällä. Armeijanne voi kertoa.
Biden antoi kommenttinsa -
Israelin itsenäisyyspäivän juhlatilaisuudessa Washingtonissa.
Pyrkimys on nähtävästi rauhoittaa ilmapiiriä kireän ajanjakson jälkeen, -
kun presidentti Obama ja pääministeri Netanjahu ovat kiistelleet -
Iranin ydinneuvotteluista ja Obaman Lähi-idän politiikasta.
Maailman suurimman muslimimaan Indonesian johtaja, -
presidentti Joko Widodo, tapasi Iranin ja Pohjois-Korean johtajia -
Aasian ja Afrikan maiden konferenssissa.
Widodo ja Iranin presidentti Ruhani keskustelivat -
taloudellisen yhteistyön vahvistamisesta.
Indonesia antoi myös tukensa mahdolliselle ydinsopimukselle, -
jossa Iranin pakotteet purettaisiin.
Neuvottelut jatkuvat Sveitsissä Iranin -
ja P5+1-maiden (USA, Venäjä, Kiina, Ranska, Iso-Britannia ja Saksa) välillä.
Iranin varaulkoministeri Araqchi toisti Iranin kannan, -
että lopullinen sopimus on mahdollinen vain, -
jos Iranin taloutta rampauttaneet pakotteet puretaan yhdellä kertaa.
Käsittääksemme ratkaisu, -
johon Lausannessa ja jo aiemminkin päädyimme, oli kristallinkirkas: -
kaikki taloudelliset pakotteet puret- taisiin JCPOA-suunnitelman myötä.
Tämän ymmärryksen jo saavutimme.
Nyt on käsiteltävä sitä, miten asia tarkalleen tapahtuu.
Emme jaa käsitystä pakotteiden asteittaisesta purkamisesta.
Ne pitäisi kaikki poistaa välittömästi, -
kun JCPOA-suunnitelma pannaan täytäntöön.
Iranin delegaatio on tavannut P5+1-maiden delegaatioita.
USA:n alivaltiosihteeri Wendy Sherman -
selvensi tapaamisessa USA:n kannan siitä, -
että Iranin pakotteet purettaisiin vähitellen osana lopullista sopimusta.
Iranin ulkoministeriön tiedottaja Afkham kertoi, -
että Iran ja USA ovat olleet hiljattain puhelinyhteydessä.
Hän sanoi, -
että yksityiskohtia Iranin ydin- puitesopimuksessa pitää vielä pohtia.
Hän toisti Iranin varaulkoministerin kommentin, -
että kaikki pakotteet olisi purettava osana sopimusta.
USA ja Iran ovat olleet -
aika ajoin puhelinyhteydessä ydinneuvottelujen tiimoilta.
Keskustelua tulee varmasti myös muista Lähi-idän asioista, -
mutta nyt on keskitytty vain Iranin ydinohjelmaan.
Ydinsopimuksen yleisiä ja yksityiskohtaisempia kohtia -
on vielä pohdittava. Tältä osin neuvottelut ovat hyvin arkaluonteisia.
Kuten olemme ilmoittaneet, -
kaikki pakotteet on purettava lopullisessa sopimuksessa.
Tiedottaja Afkham iloitsi Saudi-Arabian päätöksestä -
lopettaa ilmaiskut Iranin tukemia huthikapinallisia vastaan Jemenissä.
Hän toivoi alueellisia ponnistuksia -
humanitaarisen avun lähettämiseksi nopeasti.
Ilmaiskujen sekä viattomien ihmisten tappamisen loppuminen -
on positiivinen asia. Todistamme myönteistä askelta Jemenin kriisissä.
Toivomme, että voimme lähettää humanitaarista apua hyvin pian.
Iranin ulkoministeriö, Punainen Risti ja muut järjestöt -
tutkivat mahdollisuutta lähettää apua -
joko Iranista tai muista maista Lähi-idässä ja muualla.
Huolimatta Saudi-Arabian ilmoituksesta, että liittouma -
saavutti tavoitteensa Jemenin shiiamuslimiryhmiä vastaan, -
taistelut ovat jatkuneet. Huthit ovat vallanneet suuria alueita Jemenissä.
Iran siirsi kaksi taistelualusta Jemenin rannikolle -
ilmeisesti painostaakseen saudien johtamaa liittoumaa.
Saudi-Arabia syyttää puolestaan Irania -
huthien avustamisesta rahallisesti ja asein.
USA on tämän seurauksena siirtänyt lentotukialuksensa alueelle.
USA sanoo, että tarkoitus on taata kaupallisen merenkulun turvallisuus.
Punaisen Ristin kansainvälinen komitea on tyytyväinen -
saudijohtoisten ilmaiskujen loppumisesta Jemenissä.
Komitea sanoi -
Jemenin humanitaarisen tilanteen olevan katastrofaalinen.
Jemenin kriisiin tarvitaan kipeästi poliittista ratkaisua.
Kannustamme siihen.
Humanitaarinen tilanne pahenee tällä välin kuitenkin päivittäin.
Joillain alueilla tilanne on katastrofaalinen.
Kehotamme kaikkia osapuolia ryhtymään varotoimiin -
siviilien suojelemiseksi. Pyydämme kaikkia osallistumaan -
kipeästi kaivattuun ja puolueettomaan humanitaariseen avustustoimintaan.
Punaisen Ristin alueellisen johtajan Mardinin mukaan -
Jemenin humanitaarinen tilanne pahenee päivä päivältä.
Ruoka, vesi, polttoaine ja lääkkeet ovat loppumaisillaan.
Kiitos seurasta!
Olen Jonathan Hessen. Shabat shalom ja nähdään maanantaina!
Suomennos: Sirpa Bågman